Skaberakktapir

Skaberakktapir (Tapirus indicus) er et upartået hovdyr som er endemisk for Sørøstasia. Arten er fragmentert utbredt i det sørlige Thailand og sørlige Myanmar, på Malayahalvøya og på øya Sumatra, der den trives i regnskog og lavereliggende montane skoger. Skaberakktapiren er en av fire tapirarter, men de tre andre er endemisk for Amerika, sørover fra det sørlige Mexico. Tilsammen utgjør disse fire artene, som alle tilhører samme slekt, tapirfamilien (Tapiridae).

Skaberakktapiren skiller seg fra de andre tapirene gjennom sin karakteristiske svarte og hvite utfarging. Den ser ut som om man har hengt et salteppe, et såkalt skaberakk, over ryggen på den. Og det er dette «teppet» som har gitt den det norske navnet. Skaberakktapiren kan bli omkring 180–250 cm lang og veier typisk cirka 350 kg (100–500 kg)IUCN/SSC Tapir Specialist Group (TSG). Besøkt 2013-11-16, og er dermed den største av tapirene.

 Slektstre 
Slektstreet nedenfor er i henhold til Cozzuol m. fl. (2013).Mario A. Cozzuol, Camila L. Clozato, Elizete C. Holanda, Flávio H. G. Rodrigues, Samuel Nienow, Benoit de Thoisy, Rodrigo A. F. Redondo, and Fabrício R. Santos. (2013). A new species of tapir from the Amazon. Journal of Mammalogy, 94(6):1331-1345. 2013. American Society of Mammalogists. DOI: 10.1644/12-MAMM-A-169.1. Besøkt 2013-12-21

 Referanser 

 Eksterne lenker 


Kategori:Upartåede hovdyr
Kategori:Pattedyr formelt beskrevet i 1819
Kategori:Dyr formelt beskrevet av Anselme Gaëtan Desmarest
Kategori:Sterkt truede arter på IUCNs rødliste